Gorzów Wielkopolski
<s>Gorzów Wielkopolski (njemački: Landsberg an der Warthe) je grad od 123,609 stanovnika na sjeverozapadu Poljske u Lubuskom vojvodstvu u kom je uz Zielonu Góru (sjedište sejma), jedan od 
dva administrativna centra, grad u kom se nalazi ured vojvode.</s>

<s>Geografske karakteristike</s>

<s>Gorzów Wielkopolski se prostire na ušću rijeke Kłodawke u Wartu.</s>

<s>Od Poznańa je udaljen 135 km sjeverozapadno, 110 km sjeverno od partnerske Zielone Góre i pedesetak km od Odre i njemačke granice.</s>

<s>Historija</s>

<s>Za vladavine prvih poljskih monarha iz Dinastije Pjastovića na terenu današnjeg grada postojalo je malo trgovište i zamak.</s><s>Pjastovići su vladali tim krajem sve do sredine 13. vijeka, kad ga je Przemysl I dao markgrofovima Brandenburga kao miraz svoje kćeri Konstance koja se udala za Konrada sina markgrofa Johanna I. 
Branderburžani su na tom mjestu 1257. osnovali grad Landisberch Nova.</s>

<s>Landisberch (kasniji Landsberg) bio je jedan od prvih gradova koji se smjestio u donjem toku rijeke Warte.</s><s>Njegov položaj na raskršću riječnih i 
kopnenih transportnih pravaca, pružio mu je povoljne uvjete za razvoj, pa je ubrzo postao važno trgovište i zanatski centar.</s><s>Tokom 14. i 15. vijeka prosperirao je kao trgovište i sajamski grad, ponajviše radi trgovine žitaricama koje su kupovali Poljaci.</s>

<s>Rijeke su ga učinile bogatim, ali su mu donjele i brojne nevolje sa poplavama.</s><s>U svojoj 750 godina dugoj historiji, grad je puno puta stradao od požara, ratova i epidemija kuge.</s><s>Husiti su ga opsjedali 1433., desetak godina 16. vijeka trpio je švedsku okupaciju, stradao je i za Tridesetogodišnjeg rata (1618.-48), a i za Sedmogodišnjeg rata.</s>

<s>Zlatni period grada trajao je od Proljeća naroda do Prvog svjetskog rata, tad se Landsberg proširio izvan srednjovjekovnih bedema, pa su po predgrađima podignute brojne tvornice i kuće.</s>

<s>Tad su izgrađene ceste i željezničke pruge prema drugim gradovima, a razbuktao se i parobrodski transport na Warti, pa je to pridonijelo prosperitetu grada.</s>

<s>Landsberg je najviše stradao za Drugog svjetskog rata, prvo od jedinica Wehrmachta, koje su razrušile oba mosta preko Warte prilikom povlačanje prema Kostrzynu, a nakon tog i od nadiruće Crvene armije koja je razorila historijski centar grada.</s>

<s>Ali je od 30. januara 1945. dotadašnji njemački Landsberg postao poljski Gorzów.</s><s>Grad se brzo oporavio pa je već sredinom 1960-ih u njemu živjelo 50 000 stanovnika, više nego prije rata.</s><s>Krajem 1960-ih Gorzów je doživio svoj drugi građevinski boom, tako da je 1975. postao administrativni centar vojvodstva.</s><s>Ubrzo nakon tog već 1979. imao je 100 000 stanovnika.</s>

<s>Atrakcije 
Pored katedrale turisti ga posjećuju i zbog Internacionalnog festivala romske narodne muzike.</s>

<s>Privreda</s>

<s>Današnji Gorzów je grad prehrambene, drvne i tekstilne industrije i brojnih građevinskih poduzeća.</s>

<s>Poznati sugrađani</s>

<s>Christa Wolf (1566-1625), književnik</s>

<s>Pobratimski gradovi</s>

<s>Izvori</s>

<s>Vanjske veze</s>

<s>Urząd Miasta Gorzowa Wielkopolskiego (službene stranice)</s>

<s>Gradovi u Poljskoj</s>

